# PREDMET: GEOGRAFIJA

# UČITELJICA: Ivana Mošmondor

## RAZRED: 5. – 8.

|  |  |
| --- | --- |
| **OCJENA** | **Usvojenost znanja** |
| ODLIČAN (5) | Ključne pojmove može definirati u potpunosti, nastavno gradivo može usporediti i primjenjuje u praksi, dokazuje, povezuje i obrazlaže vrlo temeljito, samostalno izvodi zaključke i uočava uzročno-posljedične veze, bez teškoća rješava problemske zadatke |
| VRLO DOBAR (4) | Ključne pojmove može gotovo u potpunosti definirati, nastavno gradivo uspoređuje brzo i točno, dokazuje, povezuje i obrazlaže temeljito, logično i argumentirano,znanje primjenjuje prilično brzo, prikladno, samostalno i točno  |
| DOBAR (3) | Ključne pojmove definira najvećim dijelom, nastavno gradivo uspoređuje gotovo uvijek brzo i točno, dobro dokazuje, povezuje i obrazlaže, znanje primjenjuje prikladno, ali uz pogreške i pomoć učitelja, zaključke i uzročno-posljedične veze ne objašnjava u potpunosti |
| DOVOLJAN (2) | Ključne pojmove može polovično definirati, nastavno gradivo ne uspoređuje u potpunosti, pri dokazivanju, povezivanju i obrazlaganju nailazi na veće probleme, znanje ne primjenjuje uvijek prikladno i točno, ali uz pomoć učitelja dolazi do dovoljnih rezultata, zaključke i uzročno-posljedične ne donosi samostalno te ima problema kod obrazlaganja naučenih primjera  |
| NEDOVOLJAN (1) | Ključne pojmove ne može definirati, nastavno gradivo ne uspoređuje, rijetko spreman dokazivati, povezivati i obrazlagati znanje, ne primjenjuje prikladno i točno te uz pomoć učitelja ne dolazi do dovoljnih rezultata, zaključke i uzročno-posljedične ne donosi samostalno te ima većih problema kod obrazlaganja naučenih primjera  |
| **OCJENA** | **Geografske vještine** |
| ODLIČAN (5) | Vješto prelazi s jedne aktivnosti na drugu, samoinicijativno se uključuje u nastavni proces prilikom usvajanja geografskih vještina, samostalno analizira statističke podatke i donosi zaključke, originalan je u rješavanju zadataka, zainteresiran za rad,posjeduje izrazito iznadprosječna sposobnosti i vještine, pokazuje izrazitu razvijenost istraživačkih vještina i kritičke analize |
| VRLO DOBAR (4) | Ima razvijenu sposobnost otkrivanja traženih sadržajnih odrednica na karti, posjeduje iznadprosječne znanja, sposobnosti i vještine, pokazuje volju i želju za stjecanjem novih sposobnosti i vještina, pokazuje veću razvijenost istraživačkih vještina i kritičke analize |
| DOBAR (3) | Ponekad nespreman iskazati sposobnosti i vještine, odgovoran prema radu, učenicima i učitelju, pokazuje volju i želju za stjecanjem novih sposobnosti i vještina, posjeduje prosječne sposobnosti i vještine, pokazuje manju razvijenost istraživačkih vještina i kritičke analize |
| DOVOLJAN (2) | Duže razdoblje nespreman iskazati sposobnosti i vještine, gotovo uvijek odgovoran prema radu, učenicima i učitelju,ponekad ne pokazuje volju i želju za stjecanjem novih sposobnosti i vještina, posjeduje ispodprosječna sposobnosti i vještine  |
| NEDOVOLJAN (1) | Gotovo nikad spreman iskazati sposobnosti i vještine, neodgovoran prema radu, učenicima i učitelju, ne pokazuje volju i želju za stjecanjem novih sposobnosti i vještina, posjeduje izrazito ispodprosječne sposobnosti i vještine  |
| **OCJENA** | **Kartografska pismenost** |
| ODLIČAN (5) | Uočava i prepoznaje tematski sadržaj geografske karte te odnose među sadržajima, brzo reagira |
| VRLO DOBAR (4) | Uočava i prepoznaje tematski sadržaj geografske karte gotovo u potpunosti, sporije reagira ili mu je potrebna manja pomoć |
| DOBAR (3) | Prepoznaje tematski sadržaj geografske karte, ali nije samostalan u donošenju zaključaka i uočene sadržaje ne primjenjuje u samostalnim pokušajima |
| DOVOLJAN (2) | Loše se snalazi u prostoru i na karti, teško prepoznaje geografski sadržaj |
| NEDOVOLJAN (1) | Ne prepoznaje sadržaj i ne snalazi se na geografskoj karti |